ລາວດຳເນີນການຝຶກອົບຮົມແກ່ບັນດາແພດເພື່ອກະກຽມໃສ່ງານ SEA Games
ລາວດຳເນີນໂຄງການຝຶກອົບຮົມໃຫ້ແກ່ບັນດາແພດເພື່ອກະກຽມ ໃສ່ງານ SEA Games
ທາງການລາວດຳເນີນໂຄງການຝຶກອົບຮົມໃຫ້ແກ່ບັນດາແພດອາສາສະໝັກຈຳນວນຫລາຍກວ່າ500 ຄົນ ທີ່ເຂົ້າຮ່ວມປະຕິ ບັດໜ້າທີ່ໃນລະຫວ່າງການຈັດການແຂ່ງ ຂັນມະຫາກຳກິລາSEA Games ຄັ້ງທີ່ 25 ທີ່ຈະມີຂຶ້ນໃນລະຫວ່າງ ວັນທີ 9 ຫາ 18 ທັນວາ ປີນີ້ ຢູ່ນະຄອນຫລວງວຽງຈັນ ທາງການລາວໂດຍມີກະຊວງສາທາລະ ນະລະນະສຸກ ໄດ້ດຳເນີນໂຄງການຝຶກອົບຮົມໃຫ້ແກ່ບັນດາແພດອາສາສະໝັກທີ່ເຂົ້າຮ່ວມ ປະຕິບັດໜ້າທີ່ໃນລະຫວ່າງທີ່ທາງການລາວ ເປັນເຈົ້າພາບຈັດການແຂ່ງຂັນມະຫະກຳ ກິລາ SEA Gamesຄັ້ງທີ່ 25 ທີ່ກຳ ນົດຈະມີຂຶ້ນຢ່າງເປັນທາງການ ລະຫວ່າງ ວັນທີ 9 ຫາ 18 ທັນວາປີນີ້ ຢູ່ນະຄອນ ຫລວງວຽງຈັນແລ້ວ ເມື່ອບໍ່ນານມານີ້ ທັງນີ້ ໂດຍມີແພດອາສາສະໝັກທີ່ເຂົ້າຮ່ວມໃນ ໂຄງການຝຶກອົບຮົມໃນຄັ້ງດັ່ງກ່າວ ຈຳນວນຫລາຍກວ່າ 500 ຄົນ ຊຶ່ງທາງການລາວໄດ້ມີ ການແບ່ງຜູ້ເຂົ້າຮ່ວມການຝຶກອົບຮົມອອກເປັນ10 ຊຸດ ແລະ ກໍຈະມີການເໜັ້ນໜັກ ການຝຶກອົບຮົມເພື່ອເສີມສ້າງຄວາມຮູ້ຄວາມເຂົ້າໃຈເພື່ອໃຫ້ສາມາດນຳໄປປະຕິ ບັດຕົວຈິງໃຫ້ໄດ້ໃນ 16 ດ້ານດ້ວຍກັນ, ຕົວຢ່າງກໍຄືຫລັກການຊ່ອຍເຫລືອທາງດ້ານການແພດ ແຜນຮອງຮັບສະຖານະການສຸກເສີນດ້ານການແພດ,ການປະເມີນສະຖານະ ແລະ ລະດັບຂອງການເຈັບເປັນຂອງຄົນປ່ວຍ ລວມໄປເຖິງ ການເຄື່ອນຍ້າຍຄົນເຈັບແລະ ການເສີມສ້າງຄວາມຮູ້ໃນດ້ານວິຊາການທາງການແພດ ເພື່ອຮັບມືກັບສະຖານະການ ສຸກເສີນຕ່າງໆທີ່ຈະເກີດຂຶ້ນເປັນຕົ້ນ ການຝຶກອົບຮົມດັ່ງກ່າວນີ້ຈະດຳເນີນໄປຈົນເຖິງເດືອນຕຸລາ ເພື່ອໃຫ້ມີຄວາມໝັ້ນໃຈໄດ້ວ່າ ຄະນະແພດອາສາສະໝັກທັງ500 ກວ່າຄົນດັ່ງກ່າວ ທີ່ເຂົ້າຮ່ວມໃນໂຄງການນັ້ນ ຈະສາ ມາດຮັບມືກັບສະຖານະການຕ່າງໆທີ່ອາດຈະເກີດຂຶ້ນ ກ່ຽວກັບສຸຂພາບອານະໄມ ຂອງບັນດານັກກິລາ ແລະ ຜູ້ເຂົ້າຮ່ວມຊົມໃນການແຂ່ງຂັນກິລາ SEA Games ຄັ້ງທີ່ 25 ໃຫ້ໄດ້ຢ່າງມີປະສິດທິຜົນ ຍິ່ງໄປກວ່ານັ້ນເມື່ອປະກອບກັບການທີ່ລັດຖະບານລາວເອງຈະເປັນເຈົ້າພາບຈັດການແຂ່ງຂັນມະຫະກຳກິລາSEA Games ຄັ້ງທີ່ 25 ໃນໄລຍະທີ່ມີສະຖານະການກ່ຽວກັບການແຜ່ລະບາດຂອງເຊື້ອໂລກໄຂ້ຫວັດໃຫຍ່ສາຍພັນໃໝ່ຊະໜິດA H1N1 ອີກດ້ວຍແລ້ວກໍຍິ່ງເຮັດໃຫ້ທາງການລາວ ມີຄວາມຈຳເປັນທີ່ຈະຕ້ອງສ້າງເສີມຄວາມຮູ້ຄວາມສາມາດຂອງບຸກຄະລາກອນດ້ານການແພດໃຫ້ມີປະສິດທິພາບຫລາຍກວ່າສະຖານະການປົກກະຕິອີກດ້ວຍ ເພາະສະນັ້ນຈຶ່ງເຮັດໃຫ້ ທ່ານ ສາດສະ ຈານ ດຣ ປອນເມກ ດາລາລອຍ ລັດຖະມົນຕີກະຊວງສາທາລະນະລະສຸກໃນຖານະປະທານຄະນະອານຸກຳມະການດ້ານສຸຂະພາບອານາໄມ ແລະ ໂພສະນາການໃນການແຂ່ງຂັນກິລາSEA Games ຄັ້ງທີ່ 25 ນີ້ ໄດ້ສະແດງ ການຮຽກຮ້ອງຂໍຄວາມຮ່ວມມືຈາກບັນດາແພດອາສາສະໝັກທີ່ເຂົ້າຮ່ວມໃນໂຄງການເພື່ອໃຫ້ປະຕິບັດໜ້າທີ່ຂອງພວກຕົນຢ່າງສຸດກຳລັງ ສ່ວນກ່ຽວກັບການກະກຽມຄວາມພ້ອມໃນດ້ານບ້ານພັກນັກກິລາກໍໄດ້ມີການກໍ່ສ້າງສຳເລັດແລ້ວ ແລະ ກໍພ້ອມທີ່ຈະຮອງຮັບນັກກິລາໄດ້ ຫລາຍກວ່າ4 000 ຄົນ ໂດຍທາງການລາວໄດ້ຮັບການຊ່ອຍເຫລືອລ້າຈາກວຽດນາມ ໃນມູນຄ່າ 4 ລ້ານໂດລາ ສະຫະລັດ ແລະ ກູ້ຢືມເປັນໄລຍະເວລາຜ່ອນສຳລະຄືນໃນ 3 ປີອີກ 15 ລ້ານ ໂດລາສະຫະລັດ ສຳລັບສະໜາມກິລາແຫ່ງໃໝ່ທີ່ຕັ້ງຢູ່ຫລັກ 16 ຂອງຖະໜົກເລກ 13 ໃຕ້ ໃນເຂດເມືອງໄຊທານີ ນັ້ນ ກໍໄດ້ສ້າງສຳເລັດແລ້ວເຊັ່ນກັນໂດຍທາງການລາວ ໄດ້ຮັບການຊ່ວຍເຫລືອຈາກຈີນ ຄຶດເປັນມູນຄ່າລວມຫລາຍກວ່າ100 ລ້ານ ໂດລາສະຫະລັດ ເພື່ອແລກກັບການອານຸຍາດໃຫ້ບໍລິສັດຈາກຈີນລົງທຶນ ແລະບໍລິຫານເຂດເມືອງໃໝ່ຢູ່ບຶງທາດຫລວງ ແລະ ໃນເຂດທີ່ຕໍ່ເນື່ອງກັບສະໜາມກິລາແຫ່ງໃໝ່ດັ່ງກ່າວເປັນໄລຍະເວລາເຖິງ 50 ປີ ນັ້ນເອງ